**209/2020. (IX.24.) Kgy. sz. határozat**

A Közgyűlés úgy határoz, hogy Szombathely Megyei Jogú Város Önkormányzata a Magyar Állam tulajdonában álló Szombathely-Gyöngyösszőlős I. világháborús emlékmű, hősi szobor vonatkozásában

1. a vagyonkezelői jogokat gyakorló Szociális és Gyermekvédelmi Főigazgatósággal határozatlan időre szóló ingyenes használati megállapodást köt; valamint ezzel párhuzamosan
2. az állam tulajdonosi jogait gyakorló MNV Zrt.-nél az ingyenes önkormányzati tulajdonba adást kezdeményezi az állami vagyonról szóló 2007. évi CVI. törvény 36. § (2) bekezdés c) pontjában foglaltak alapján az alábbi ingóság tekintetében:

megnevezés: emlékmű, hősi szobor

cím: Szombathely, Hunyadi út, 8622/4 hrsz.

tulajdonos: Magyar Állam

vagyonkezelő: Szociális és Gyermekvédelmi Főigazgatóság

felhasználási cél: kültéri szobor közösségi célokra

segítendő feladat: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

jogszabályi rendelkezés: 2011. évi CLXXXIX. tv. 13. § (1) bekezdés 7. pont

1. A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését. Az önkormányzat vállalja, hogy a 2. pontban feltüntetett ingóság tulajdonjogát az ingóságra vonatkozó esetleges terhekkel együtt veszi át.
2. A Közgyűlés felhatalmazza a polgármestert, hogy az ingóság használatba adására vonatkozó megállapodást, valamint ingyenes önkormányzati tulajdonba kerülése iránti igénybejelentést, egyéb jognyilatkozatokat és a költségek viseléséről szóló nyilatkozatot aláírja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** 1. pont: azonnal

2. pont: 2020. október 15.